Pr. Maarika Kõiv

Ida päästekeskus

ohutusjärelvalve büroo

nõunik

09.03.2020

04. septembril 2019 teostas Ida päästekeskus paikvaatluse hoones aadressil L.Koidula 21, Narva-Jõesuu linnas Ida-Virumaal.

10. jaanuaril 2020 saatsite kavandatava haldusakti määratud tähtaegadega. Kavandatavas haldusaktis andsite aega selgituste ja vastuväideteks kavandatava ettekirjutuse osas kuni 20.01.2019.

Saatsime Teile omapoolsed tähtajad. Peale seda 22.01.2020 saime ettekirjutuse nr 7.2-6.4/106.

Ettekirjutuste arv ja sisu oli väga mahukas ning tegelesime pakkumiste võtmistele ja ettekirjutuste sisu arusaadavusega. Seoses sellega soovime osade ettekirjutuste punktide tähtaegade pikendamisi või ettekirjutuste ümber formuleerimist ning osade punktidega ei ole me nõus.

1. *Ettekirjutuse punktid 2, 3 ja 11 on oma olemuselt ja nõudmiselt enamjaolt samad, mis näevad ette tagada hotelli fuajeest omaette tuletõkkesektsiooni moodustamist ja liitmist keskmise trepikojaga üheks, et oleks tagatud ohutu evakuatsioon. Lisaks peab fuajee tuletundlikkused vastama evakuatsioonitee nõuetele.*

P 2. Eemaldada hoone keskmise evakuatsioonitrepikoja evakuatsioonipääsu juurest ja evakuatsiooniteelt põlevmaterjal. Täitmise tähtaeg 30.03.2020

P3. Viia vastavusse hoone keskmise trepikoja seinte ja põranda tuletundlikkus tuleohutusnõuetega selliselt, et esimese korruse ja trepikoja keldrikorruse seinte ning trepikoja esimese korruse põranda tuletundlikkus oleks nõuetekohane. Täitmise tähtaeg 30.03.2020

P11. Moodustada keskmise trepikoja esimese korruse evakuatsiooniteest (vastuvõtuleti asukohas) paigaldades evakuatsiooniteele tuletõkkeuksed. Täitmise tähtaeg 30.08.2020.

Ettekirjutuse punkti 11 sisu teine osa tuletõkkesektsiooni moodustamine lifti masinaruumist, on täidetud. Paigaldatud on tuletõkkeuks tulepüsivusega EI30.

Ettekirjutuse sisus on kajastatud, et 20. jaanuaril 2020 on laekunud haldusorganile tõendusmaterjalid parempoolses evakuatsioonitrepikojas esimese korruse tasandil tuletõkke põrandaluugi paigaldamise kohta. Luugi paigaldamise osas on täiendavad tõendid kogumisel.

Oleme esitanud Ida päästekeskusele tuletõkkeluugi sertifikaadi, mille kohaselt võib antud luuki paigaldada nii horisontaalselt kui vertikaalselt ning luuk on paigaldatud vastavalt nõuetele. Lisaks on saadetud kasutatud materjalide sertifikaadid (tuletõkkekips Knauf sertifikaat, paigaldusjuhend, penosil sertifikaat ja paigaldusjuhend, Paroc kivivilla sertifikaat ja paigaldusjuhend, pildid töödest ning kaetud tööde akt). Tuletõkkeluuk on paigaldatud ja on tõendatud vastavus olulistele tuleohutusnõuetele. Jääb arusaamatuks, miks peaksime saatma luugi müüjale paigaldamise kohta pildid, et nad tõendaks nõuetele vastavuse paigaldamise kohta. Kuna luugi oleme paigaldanud ise nii, nagu seda paigaldusjuhend ette näeb. Haldusorganil on õigus kahtluse korral küsida arvamust kolmandalt osapoolelt ehk esitada kahtluse korral esitatud materjalid kolmandale osapoolele ning küsida arvamust.

Antud punktide täitmine selliselt ei ole hotellil võimalik, kuna hotelli toimimiseks on vajalik vastuvõtu letti ning fuajee olemasolu sellisel kujul nagu see seda praegusel hetkel on. Selleks, et ohutu evakuatsioon korruselt oleks tagatud, soovime teha keskmisest evakuatsioonitrepikojast otse väljapääsu õue, et see ei läbiks fuajeed. Välisseina ava tegemiseks tuleb hinnata ehituskonstruktsioone ning võimalikkust ava tegemiseks. Lisaks sellele on vajalik ehitusluba, mille aluseks on ehitusprojekt ning lisaks eeltoodule on vajalik teostada ehitustööd.

Hetkel kehtivad ettekirjutuse punkte 2, 3 ja 11 ei ole majanduslikult otstarbekas täita, sest kui on võimalik lahendada evakuatsioontee lühemaks ja ohutumaks teisel viisil siis tuleb olukord hiljem taastada.

Tulenevalt eelpool kajastatule, palume ümber vaadata ja pikendada ettekirjutuse punkte selliselt, et oleks võimalik ettekirjutus mõistliku aja jooksul täita ning muuta hotelli keskmine evakuatsioonitrepikoda hetkel kehtivatele nõuetele vastavaks läbimata esimese korruse fuajeed. Lisaks oleme valmis omaltpoolt kuni ettekirjutuse täitmiseni tegema fuajees asuvatele põlevmaterjalist esemetele eripõlemiskoormuse arvutuse ning järgida, et evakuatsioonitee nõutav laius oleks tagatud. Kui selgub, et väljapakutud lahendust ei ole võimalik teostada, oleme valmis välja mõtlema muu lahenduse. Hotelli toimimiseks on vajalik fuajees vastuvõtulaua olemasolu ning klientidele diivanid.

P3. osas - trepikoja keldrikorruse seinte tuletundlikkuse vastavusse viimine (voodrilauad ja puitdetailid), likvideerime määratud tähtajaks.

Mõistlikuks ajaks soovime pikendust antud lahenduse väljatöötamiseks ja lahendamiseks vähemalt 31.05.2021.

1. *Ettekirjutuse punkt 10. Tagada kogu hoones olevatel evakuatsiooni- ja väljumisteedel paiknevate uste ning evakuatsioonipääsude võtmeteta avatavus vastavalt tuleohutusnõuetele. Täitmise tähtaeg 30.03.2020.*

Antud punktis on kajastatud, et tagada hoone evakuatsiooni- ja väljumisteedel asuvate uste võtmeta avatavus, kuna ustel on väändenupud, on tagamata järgmistes kohtades:

1. kõik esimese korruse lõppväljapääsud (sh 60 istekohaga restorani terrassi uksed, mis on lukustatavad) (kokku kuus ust, v.a köögi lõppväljapääs)

Antud punkti lahendame vastavalt võimalustele. Kokku on hoone esimeselt korruselt viis evakuatsioonipääsuust.

Restorani ja konverentsisaali osa fuajee evakuatsioonipääsuuks on olemasolev ning kui olemasolevale uksele on võimalik paigaldada vastavalt kasutajate arvule õige sulus, siis paigaldame. Kui olemasolevale uksele ei ole võimalik lingi või surunupuga evakuatsioonisulust paigaldada, siis soovime ettekirjutuse punkti tähtaega pikendada. Ukse väljavahetamisel nähakse ette ehitustööd ning vastavalt uue ukse paigaldamisele nähakse ette vastavalt kasutajate arvule õigete suluste paigaldamine.

Restorani terrassilt evakuatsioonipääsu sulused vahetame määratud tähtajaks.

Hoone peasissepääsu osas evakuatsioonipääsuuks on olemasolev ning kui olemasolevale uksele on võimalik paigaldada vastavalt kasutajate arvule õige sulus, siis paigaldame. Kui olemasolevale uksele ei ole võimalik lingi või surunupuga evakuatsioonisuluseid paigaldada, siis soovime ettekirjutuse punkti tähtaega pikendada.

Konverentsisaalist teine evakuatsioonipääs köögi koridorist kattub punktiga 6.

1. 176 voodikohaga hotelli trepikodade esimese korruse uksed,

Antud punkti ei ole mõistlik täita, sest keskmise evakuatsioonitrepikoja lahendus võib muutuda, kui saame tehtud trepikojast otse väljapääsu maapinnale ning selliselt juhul fuajeesse uks ei ole ette nähtud evakuatsiooniks, vaid on tavakasutuses ning tuletõkkesektsiooni avatäide.

Teise evakuatsioonitrepikoja esimese korruse tasandil evakuatsioonipääsuukse olemus muutub sarnaselt keskmise trepikojaga. Nimelt ei ole antud sulust otstarbekas vahetada, kuna uks läheb esimese korruse majutusruumide koridori ning sellest fuajeesse ning fuajeest on väljapääs õue. Lisaks sulusele on antud uks avatav mitte evakuatsioonisuunas ning trepikojast on vajalik teha fuajeesse otse evakuatsioonipääs läbimata majutusruumide esist koridori. Tulenevalt ava tegemisele arvestame evakuatsioonipääsuukse mõõtmetega ning uue ukse paigaldamisel arvestame vastavalt kasutajate arvule õige suluse paigaldamisega.

Tulenevalt eelpool kajastatule, palume ümber vaadata ja pikendada ettekirjutuse punkti selliselt, et oleks võimalik ettekirjutus mõistliku aja jooksul täita.

1. restorani ja fuajee vaheline tuletõkkeuks,

Antud punkti lahendame.

1. 47 istekohaga konverentsisaali ja fuajee vaheline tuletõkkeuks,

Antud punkti lahendame.

1. esimese korruse koridori ja fuajee vaheline tuletõkkeuks (trepikojast viiv tee);

Kui evakuatsioonitrepikojast lahendame evakuatsiooni otse fuajeesse, siis antud tuletõkkeuks ei ole trepikojast evakuatsiooniks ette nähtud. Suluse valiku lahendame, kui on olemas evakuatsioonitrepikojast eraldi pääs fuajeesse ning evakuatsioonilahendus lahendatud.

1. konverentsisaali teisel väljumisteel asuv uks (köögi koridoris).

Antud punkti lahendame vastavalt võimalustele. Uks on olemasolev ning kui olemasolevale uksele on võimalik paigaldada vastavalt kasutajate arvule õige sulus, siis paigaldame. Kui olemasolevale uksele ei ole võimalik lingi või surunupuga evakuatsioonisulust paigaldada, siis soovime ettekirjutuse punkti tähtaega pikendada. Ukse väljavahetamisel nähakse ette ehitustööd ning vastavalt uue ukse paigaldamisele nähakse ette vastavalt kasutajate arvule õigete suluste paigaldamine.

Hetkel käib uste ja suluste paigaldamise võimaluste kaardistamine.

Tulenevalt eelpool kajastatule, palume ümber vaadata ja pikendada ettekirjutuse punkti selliselt, et oleks võimalik ettekirjutus mõistliku aja jooksul täita arvestades eelpool kajastatud evakuatsiooni ümberkorralduse planeerimist.

Mõistlikuks ajaks soovime pikendust antud lahenduse väljatöötamiseks ja lahendamiseks vähemalt 31.08.2020.

1. *Ettekirjutuse punkt 5.* *Tagada Spa tuletõkkesektsioonide terviklikkus, selleks tihendada Spa ventilatsiooniruumi läbivate tehnosüsteemide läbiviigud ja viimistleda elektrikilbi tuletõkkeukse paigaldusava vastavalt tuleohutusnõuetele. Täitmise tähtaeg 30.03.2020.*

Antud ettekirjutusega on kajastatud, et Spa ventilatsiooniruumi läbiviigud ja SPA elektrikilbi tuletõkkeukse paigaldusava on lõpuni viimistlemata. Need kohad on vaid vahuga tihendatud. Seetõttu tuletõkkesektsioonid ei täida oma otstarvet. Seega võimaliku tulekahju korral ei ole takistatud suitsu ja tule levikut ettenähtud aja jooksul. Suitsu ning tule levik hoones võib takistada ohutu evakuatsiooni läbiviimist, mistõttu võivad olla ohtu sattuda inimeste tervis ja elud.

15.10.2019 väljastati hoone soklikorruse osaliseks rekonstrueerimiseks ehitusluba, mis muuhulgas hõlmab ka ventilatsiooniruumi ja elektrikilbiruumi. Kuna ehitustööd ei ole lõppenud ning me ei ole taotlenud soklikorrusele peale rekonstrueerimist kasutusluba, siis antud punkt ei ole asjakohane. Ei ole antud punktiga nõus, sest ehitusloas ei ole kajastatud etapiline ehitamine ega määratud ruumide rekonstrueerimiseks tähtaegu. Peale ehitustööde lõppemist peavad rekonstrueeritavad ruumid vastama muuhulgas ka läbiviigud tuletõkkesektsioonidest olulistele tuleohutusnõuetele.

1. *Ettekirjutuse punkt 8.* *Täiendada hoone automaatset tulekahjusignalisatsioonisüsteemi (edaspidi ATS) selliselt, et see hõlmaks kogu hoonet (sh trepikodasid) ning vastaks tuleohutusnõuetele. Täitmise tähtaeg 30.06.2020.*

15.10.2019 väljastati hoone soklikorruse osaliseks rekonstrueerimiseks ehitusluba, mis muuhulgas hõlmab ka kogu hoone automaatse tulekahjusignalisatsioonisüsteemi korruse plaane. Antud plaanidel ei ole trepikodadesse ette nähtud automaatse tulekahjusignalisatsioonisüsteemi andureid. Ehitusloaga kooskõlastas Ida päästekeskus ehitusprojekti lahendused.

Tulenevalt eeltoodule, ei ole antud punkt asjakohane ning ei ole põhjendatud miks ehitusprojekt, milles ei ole ette nähtud automaatse tulekahjusignalisatsioonisüsteemi andureid ette nähtud, kooskõlastati ning mis põhjusel kooskõlastuse saanud projektis esitatu tuleb ringi teha. Antud punktile soovime saada täiendavalt informatsiooni ning lahendust.

1. *Ettekirjutuse punkt 9.* *Paigaldada kogu hoonesse evakuatsioonivalgustus selliselt, et see vastaks kehtivatele tuleohutusnõuetele. Täitmise tähtaeg 30.06.2020.*

Antud ettekirjutuses on kajastatud, et evakuatsioonivalgustus puudub järgmistes kohtades:

1. 60 istekohaga restorani kindlaksmääramata evakuatsiooniteega avatud ala (puudub paanikavastane valgustus)

Esitatud punktiga ei ole nõus. Restoran asub esimesel korrusel, millel on olemas aknaavad ning kaks teineteisest sõltumatut evakuatsiooniteed, mis on kindlaks määratud ja on vastavalt tähistatud. Paanikavastase valgustuse paigaldamine ei ole antud ruumis asjakohane.

1. keldrikorrusel asuvatest personali ruumid (puhke-, riietusruumid);

Osaliselt nõus. Vastavalt määrusele nr 17 § 33 lg 2 p 2 kohasel paanikavastane valgustus tuleb paigaldada tualett- või riietusruumi, mille üldpindala on rohkem kui 10 ruutmeetrit.

Oleme nõus paigaldama paanikavastase valgustuse riietusruumi, kuid puhkeruumi mitte, sest antud ruum ei liigitu ka § 33 lg 2 p 1 alla, kuna on alla 60 m2 ning selles ei viibi vähemalt 10 kasutajat ühel ajal. Riietusruumidesse paigaldatakse paanikavastane valgustus määratud tähtajaks.

1. keldrikorrusel paiknevate pesumasinate, triikimismasina ja ventilatsiooniagregaadiga ruumid;

Esitatud punktiga ei ole nõus. Siseministri määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ eelnõu seletuskirjas on kajastatud, et paanikavastase valgustuse ülesanne on vähendada paanika tekke tõenäosust ning tagada inimeste ohutu liikumine. Paanikavältimisvalgustus pole sama nagu väljapääsutee valgustus, sest see peab võimaldama inimesel jõuda kohta, kus evakuatsioonitee on nähtav ning edasine väljumistee peab juba olema kaetud väljapääsutee valgustusega. Seega on paanikavastane valgustus vaja paigaldada kohtadesse, kus võib olla inimesi, kellel on ohuolukorras vaja jõuda võimalikult kiiresti evakuatsiooniteele, kuid kus võib inimestel sellega minna aega põhjusel, et näiteks nende liikumisvõime on piiratud või inimesi on korraga koos palju.

Paanikavastane valgustus tuleb ehitises paigaldada kindlaks määramata evakuatsiooniteedega saali, halli või hoonesisesele avatud alale (aatrium, fuajee vms), kus viibib üheaegselt rohkem kui kümme inimest või mille pind ületab 60 m². Eelnõu koostajad peavad siin silmas ka muid hoone ruume, mis nimetatud piirväärtustele vastavad (näiteks koosolekuruumid vm). Samuti tuleb paanikavastane valgustus paigutada hoone tualett- või riietusruumi, mille pind ületab 10 m2, ning liikumispuudega inimestele mõeldud tualett- või riietusruumi.

Vastavalt standardile EVS-EN 50172 2005 „Evakuatsiooni hädavalgussüsteemid“ määratlustele on kajastatud, et avatud ala (paanikavastane) (open area (anti-panic)): hallide või ruumide 60 m2-st suurema põrandapinnaga määratlemata evakuatsiooniteega alad või väiksemad määratlemata evakuatsiooniteega alad, kui nende kasutamine suure arvu inimeste poolt toob kaasa lisaohte.

Vastavalt standardi EVS-EN 1838:2013 „Valgustehnika. Hädavalgustus „ määratlused ja termind kohaselt paanikavastase valgustuse ülesanne on paanika tekke tõenäosuse vähendamine ja inimeste ohutu liikumise tagamine väljapääsuteedele, nähes selleks ette vajalikud nägemisolud ja õige suuna leidmise.

Pesumasinate ruum ja triikimisruum on ilma usteta ruumid, mida kasutavad ruume tundvad inimesed, milles ei viibi vähemalt 10 inimest ning ruumides ei toimu ka tegevust, mis vajaks ohtliku tööpiirkonna valgustust.

Ventilatsiooniagregaadiga ruume on kaks, millest üks ruumidest asub rekonstrueeritavas osas ning projektis ei ole ette nähtud antud ruumi paanikavastast valgustust. Teisse ventilatsiooniruumi paanikavastase valgustuse paigaldamisel ei näe me samuti vajadust, kuna ka rekonstrueeritavas osas ei ole ette nähtud paanikavastast valgustust. Ventilatsiooniruumides ei ole töökohti ning ruumis võib viibida inimesi vastavalt vajadusele (hooldustööd jms toimingute tegemisel). Lisaks on evakuatsiooniteel väljapääsutee valgustus paigaldatud.

1. SPA teine evakuatsioonipääs

Antud punktiga oleme nõus ning likvideerime puuduse määratud tähtajaks.

1. hotelli iga korruse väljumisteed, kus ei ole nähtav olemasolev väljapääsupääsutee valgustus (hoone keskel olev hall, parempoolse trepikojani viiv tee, majutusruumidest halli viiv tee);

Antud punktiga oleme nõus ning likvideerime puuduse määratud tähtajaks.

1. restorani terrassi evakuatsioonipääsudele, milleni viib restorani evakuatsioonipääs

Antud punktiga oleme nõus ning puudus on likvideeritud.

*Ettekirjutuse punkt 12. Tagada hoone parempoolse trepikoja esimese korruse evakuatsiooniteel olevate uste avamine evakuatsiooni suunas. Täitmise tähtaeg 30.08.2020*

Ettekirjutuses on kajastatud, et viiekorruselise 176 voodikohaga hotelli parempoolse trepikoja (restorani asukohas) esimesel korrusel asuv tuletõkkeuks ja trepikojast viival evakuatsiooniteel asuv tuletõkkeuks (fuajee ja koridori vaheline uks) ei avane evakuatsiooni suunas. Ohutu evakuatsiooni tagamata jätmise korral on oht, et tulekahju korral võivad ohtu sattuda esimesel korrusel viibivate inimeste elud ja tervis.

Antud punkti sisu on iseenesest õiguspärane, kuid konsulteerides tuleohutuseksperdiga ei ole majanduslikult mõistlik antud hetkel ukse evakuatsioonisuunas avamine tagada. Seda eelkõige sellepärast, et antud evakuatsioonipääsud ei vasta määruses nr 17 esitatud laiuse ja kõrguse nõuetele ning oleme välja töötamas uut evakuatsioonilahendust nagu ka keskmises evakuatsioonitrepikojas.

Mõistlikuks ajaks soovime pikendust antud lahenduse väljatöötamiseks ja lahendamiseks vähemalt 31.12.2020.

Lugupidamisega

Inna Popova